OpenLLM-France/wikimedia huggingface dataset:
# Harelbeke

Harelbeke és una ciutat de Bèlgica, situat al marge del riu Leie a la província de Flandes Occidental, que forma part de la regió flamenca. El 2007 tenia uns 26.000 habitants.

## Geografia

La ciutat d'Harelbeke és el resultat de la fusió de tres municipis a ambdós costats del Leie el 1977. El nucli de Stasegem sempre va fer part de la ciutat. Al segle xix un braç nou va excavar-se al sud del llit antic del riu per a facilitar la navegació.
Des del segle xix la indústria tèxtil va créixer (lli, catifes, moqueta, molins, enginyeria, indústria del plàstic, mecànica…). El canal Kortrijk-Bossuit (1861) que passa a Stasegem i els ferrocarrils Gant-Kortrijk i Kortrijk-Brussel·les van estimular l'adveniment de moltes indústries. La ciutat força obrera per molt de temps va ser un bastió vermell que contrastava molt amb la ciutat veïna Kortrijk, catòlica i burgesa. Als anys setanta del segle passat, l'autopista E17 Anvers-Beaune va donar un impuls nou a l'activitat econòmica.

### Nuclis

| nucli | superfície (km²) | habitants (01/01/2006) |
| I Harelbeke IV Stasegem codi postal 8530 | 14,57 | 18.918 |
| II Bavikhove codi postal 8531 | 6,69 | 3.835 |
| III Hulste codi postal 8531 | 7,86 | 3.417 |

## Història

Harelbeke es va crear a una riba seca i arenosa del Leie, a la desembocadura d'un rierol Arendsbeek. S'han trobat vestigis d'haver estat habitat des de fa gairebé deu mil anys i també d'un poble romà.
La ciutat tenia una residència del comte de Flandes i una església capitular. La situació al marge d'un riu navegable i al camí de Kortrijk a Gant va estimular el desenvolupament comercial i industrial. A l'edat mitjana tenia el privilegi de tenir un mercat i un patent per a la fabricació de drap.

## Monuments, museus i curiositats

* L'església Sant Salvador
* L'antiga estació d'Harelbeke del ferrocarril Gent-Kortrijk
* El cementiri de guerra anglès
* El museu Peter Benoit i la seva casa natal
* El museu de les pipes i del tabac
* El domini provincial "De Gavers"
* El parc natural del "Oude Leiearm" …

## Fills predilectes d'Harelbeke

* Peter Benoit (1834-1901): músic, pedagog musical i compositor
* Jan Bucquoy (1945-…): Artista anarquista i director d'escena dels films La vie Sexuelle des Belges i Camping Cosmos.
* Jan Decadt (1914-1995): Compositor
* Roland Coryn (1938-…): compositor i músic
* Paul Vandebuerie (1922-…): compositor
* Marc Bourry (1928-1984): polític i antic burgmestre de la ciutat
* Pierre Lano: polític i empresari
* Jacobus Vaet (segle xvi) compositor i madrigalista.

## Referències

* ↑ Antoon Sanders, Flandria Illustrata, Colònia, Cornelis ab Egmondt et socii, 1641, pàgina 318
# Riu Hadejia

El riu Hadejia (en Hausa: kogin Haɗeja) és un riu al nord de Nigèria, afluent del riu Yobe. Entre les ciutats i pobles pels quals passa destaquen Hadejia i Nguru. La construcció d'embassaments en el seu curs per aprofitar l'aigua pel regadiu ha provocat una disminució de l'aigua que arriba als aiguamolls Hadejia-Nguru. El riu Hadejia està controlat al 80% per les preses de les gorges de Tiga i Challawa, a l'estat de Kano.

## Referències

* 1 2 «Hadejia». A: Encyclopædia Britannica. Encyclopædia Britannica, Inc. [Consulta: 22 desembre 2006].
* ↑ Acreman, Michael. «Principles of Water Management for People and the Environment». Aaas.org. American Association for the Advancement of Science. Arxivat de l'original el 2007-06-11. [Consulta: 13 maig 2007]. Arxivat 2007-06-11 a Wayback Machine.
* ↑ «Irrigation potential in Africa: A basin approach». United Nations Food and Agriculture Organization, 1997. [Consulta: 1r octubre 2009].
* ↑ «Challawa Gorge Reservoir». United Nations Environment Program. Arxivat de l'original el 2009-05-09. [Consulta: 3 octubre 2009]. Arxivat 2009-05-09 a Wayback Machine.
# Formació dels Mokkatam

La formació dels Mokkatam, segons un tractat sobre la geologia de l'altiplà de les Piràmides d'Egipte escrit per Thomas Aigner, és una formació geològica originada al període Eocè mitjà que comprèn pedra calcària i dolomita. Al sud, les calcàries i dolomites estan cobertes per marbres calcaris i sorrencs de la Formació Maadi de l'Eocè superior. Al nord i a l'est la formació Mokattam està caracteritzada per dos abruptes escarpaments d'uns 30 metres d'alt. Continua en la fosa de la Gran Esfinx, la qual en algun temps llunyà havia estat un pic alt. Des d'allà els maons de pedra tallen els blocs de la Gran Piràmide.
Les piràmides més antigues de la tercera i del principi de la quarta dinastia egípcia van ser construïdes amb capes gruixudes de marbre i pissarra. Aquestes capes de marbre eren més fàcils d'extreure que les de pedra calcària, tanmateix, tenien seriosos desavantatges donat que les capes de marbre podien no aguantar el seu pes. En la Piràmide del Sud a Dahshur, aquests problemes van fer que la construcció acabés sent abandonada.

## Referències

* http://www.touregypt.net/featurestories/giza.htm

## Enllaços externs

* Més informació a: http://www.touregypt.net/featurestories/giza.htm#ixzz3iPIH6lUz
# Sugauli

* Aquest article tracta sobre sobre l'àrea planificada de Bihar. Si cerqueu el tractat que va posar fi a la guerra Anglonepalesa, vegeu «Tractat de Sugauli».
Sugauli és una ciutat i àrea notificada (o àrea de planificació) del districte d'East Champaran a l'estat de Bihar, Índia, a 26° 47′ N, 84° 44′ E﻿ / ﻿26.783°N,84.733°E﻿ / 26.783; 84.733. Segons el cens del 2001 consta amb una població de 31.362 habitants. És el lloc on Ruyard Kipling situa la història "Rikki-Tikki-Tavi".

## Referències

* Alphabetical list of towns and their population - Bihar
# Sisco

Sisco (en cors Siscu) és un municipi francès, situat a la regió de Còrsega, al departament d'Alta Còrsega. L'any 1999 tenia 743 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 485 | 497 | 501 | 514 | 616 | 743 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Ange-Pierre Vivoni | | |
# Producte

«Producte» té aquests significats:
* Matemàtiques:
** Multiplicació
** Producte escalar, operació algebraica entre dos vectors que resulta en un escalar
** Producte vectorial, operació entre dos vectors que retorna un altre vector ortogonal als dos vectors originals
** Regla del producte
** Producte Kronecker, operació entre dues matrius d'una mida arbitrària que origina una matriu en blocs
** Regla del producte triple o regla de la cadena cíclica, relació cíclica o regla de la cadena d'Euler
** Regla de la derivada del producte per una constant
** Regla de Leibniz (regla del producte generalitzada), generalització de la regla del producte
** Producte cartesià
* Química:
** Producte químic, substàncies que en una reacció química resulten de la reacció dels reactius
** Producte iònic de l'aigua, producte de les activitats dels ions hidròxid i oxoni
** Producte de desintegració, núclid resultant d'un procés de desintegració atòmica
* Economia:
** Producte (màrqueting), bé o servei que pot ser ofert a un mercat que pugui satisfer un desig o una necessitat
** Emplaçament de producte, mètode de màrqueting que inclou productes o serveis comercials en obres audiovisuals
** Producte brut mundial, suma dels Productes interiors bruts de tots els estats del món
** Producte interior brut, suma de tots els béns i serveis finals produïts en un espai econòmic
** Renda Nacional Bruta, Ingrés Nacional Brut, anteriorment Producte Nacional Brut és un mesurament de l'economia
* Tecnologia:
** Producte de guany-amplada de banda, resultat de multiplicar el guany d'un amplificador en llaç obert i l'amplada de banda
** Producte sanitari, producte utilitzat en l'entorn mèdic-sanitari
** Producte sanitari implantable actiu
** Producte sanitari per a diagnòstic in vitro
** Producte sistèmic
# Joachim Halupczok

Joachim Halupczok (Niwki, Opole, 3 de juny de 1968 - Opole, 5 de febrer de 1994) va ser un ciclista polonès, que fou professional entre 1990 i 1992.
Com a amateur va guanyar la medalla de plata en la prova de Contrarellotge per equips als Jocs Olímpics de 1988. L'any següent es proclamà Campió del món en ruta amateur.
Els motius de la seva mort són objecte de controvèrsia. Com en altres morts de joves ciclistes es plantegen sospites de dopatge.

## Palmarès

* 1988
** Medalla de plata als Jocs Olímpics de Seül a la prova de Contrarellotge per equips, amb Andrzej Sypytkowski, Zenon Jaskuła i Marek Lesniewski
* 1989
** Campió del món en ruta amateur
** Campió de Polònia en ruta
** Campionat de Polònia en contrarellotge
** 1r al Gran Premi della Liberazione
** 1r a la Volta a Renània-Palatinat

### Resultats al Giro d'Itàlia

* 1990. Abandona (16a etapa)

### Resultats a la Volta a Espanya

* 1992. 64è de la classificació general

## Referències

* ↑ «HALUPCZOK Joachim». [Consulta: 18 maig 2024].
* ↑ «Palmarès de Joachim Halupczok (Pol)». [Consulta: 18 maig 2024].
* ↑ «Joachim Halupczok» (en polonès), 24-06-2020. [Consulta: 18 maig 2024].
* ↑ «Dopage : l'acte d'accusation vient d'Italie (article publié dans L'Humanité)». [Consulta: 26 setembre 2010].

## Enllaços externs

* Fitxa a memoire-du-cyclisme.eu
* Fitxa a cyclebase.nl
* Fitxa a museociclismo.it
# Harvey Cedars

Harvey Cedars és una població dels Estats Units a l'estat de Nova Jersey. Segons el cens del 2007 tenia 392 habitants.

## Demografia

Segons el cens del 2000, Harvey Cedars tenia 359 habitants, 167 habitatges, i 112 famílies. La densitat de població era de 252 habitants/km².
Dels 167 habitatges en un 16,8% hi vivien nens de menys de 18 anys, en un 61,7% hi vivien parelles casades, en un 4,2% dones solteres, i en un 32,9% no eren unitats familiars. En el 29,3% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,61.
Per edats la població es repartia de la següent manera: un 14,5% tenia menys de 18 anys, un 4,2% entre 18 i 24, un 22% entre 25 i 44, un 29% de 45 a 60 i un 30,4% 65 anys o més.
L'edat mediana era de 54 anys. Per cada 100 dones de 18 o més anys hi havia 106 homes.
La renda mediana per habitatge era de 61.875 $ i la renda mediana per família de 69.722 $. Els homes tenien una renda mediana de 71.042 $ mentre que les dones 32.361 $. La renda per capita de la població era de 36.757 $. Aproximadament el 2,6% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harvey Cedars». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Harvey Cedars». American Fact Finder. Oficina del Cens dels Estats Units, 12-01-2010.
# Leslie Marr

Leslie Marr (Durham, 14 d'agost de 1922 - Gimingham, 4 de maig de 2021) va ser un pilot de curses automobilístiques britànic que va arribar a disputar curses de Fórmula 1. Va debutar a la cinquena cursa de la Temporada 1954 de Fórmula 1, la cinquena temporada de la història, del campionat del món de la Fórmula 1, disputant el 17 de juliol del 1954 el GP de Gran Bretanya al Circuit de Silverstone. Leslie Marr va participar en dues curses puntuables pel campionat de la F1, disputades en dues temporades diferents (1954 i 1955) no assolí cap punt pel campionat de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1954 | Leslie Marr | Connaught | Lea-Francis | ARG | 500 | BEL | FRA | GBR 13 | ALE | SUI | ITA | ESP | - | 0 |
| 1955 | Leslie Marr | Connaught | Lea-Francis | ARG | MON | 500 | BEL | HOL | GBR Ret | ITA | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Reòstat

Un reòstat és un resistor de resistència variable.
És per tant un tipus constructiu concret de potenciòmetre que habitualment rep aquest nom en comptes del de potenciòmetre en tractar-se d'un dispositiu capaç de suportar tensions i corrents molt alts i de dissipar potències molt importants.
Els reòstats són usats en enginyeria elèctrica en tasques com ara l'arrencada de motors o qualsevol tipus de tasca que requereixi variació de resistència en condicions d'alta tensió o corrent.

## Referències

* ↑ «reòstat». Gran Enciclopèdia Catalana. Grup Enciclopèdia Catalana. [Consulta: 25 març 2023].
* 1 2 «Rheostat - rheostat definition, construction, symbol and applications» (en anglès). [Consulta: 25 març 2023].
# Francesc Malatesta de Sogliano

Francesc Malatesta de Sogliano fou fill de Rambert III Novello Malatesta de Sogliano. El seu pare li va deixar la senyoria de San Martino in Converseto el 1532, però la va vendre al seu parent Camil Giambattista i va viure amb una dona florentina de classe baixa (Giovanna Micheli) cosa que va provocar un gran disgust al pare.
# Sugarmill Woods

Sugarmill Woods és una concentració de població designada pel cens dels Estats Units a l'estat de Florida. Segons el cens del 2000 tenia 6.409 habitants.

## Demografia

Segons el cens del 2000, Sugarmill Woods tenia 6.409 habitants, 3.061 habitatges, i 2.378 famílies. La densitat de població era de 93,8 habitants/km².
Dels 3.061 habitatges en un 9,9% hi vivien nens de menys de 18 anys, en un 71,9% hi vivien parelles casades, en un 3,9% dones solteres, i en un 22,3% no eren unitats familiars. En el 19,1% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,3.
Per edats la població es repartia de la següent manera: un 9,1% tenia menys de 18 anys, un 2,4% entre 18 i 24, un 10,7% entre 25 i 44, un 27,7% de 45 a 60 i un 50,1% 65 anys o més.
L'edat mediana era de 65 anys. Per cada 100 dones de 18 o més anys hi havia 90,4 homes.
La renda mediana per habitatge era de 43.447 $ i la renda mediana per família de 46.377 $. Els homes tenien una renda mediana de 29.607 $ mentre que les dones 23.967 $. La renda per capita de la població era de 24.087 $. Entorn del 4,5% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sugarmill Woods». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 2 agost 2010].
* ↑ «Geographic Comparison Table- Sugarmill Woods». American Fact Finder. Oficina del Cens dels Estats Units, 12-01-2010.
# Sisena República

La Sisena República, també coneguda com Nova República, és l'etapa política oberta al Brasil l'any 1985, un cop terminada la Dictadura Militar i reinstaurada la democràcia.
Es considera que la Sisena República s'inicia el 1985. Malgrat la campanya Diretas Ja! i la pressió interna exercida per congressistes com Dante de Oliveira, aquell any es van tornar a celebrar eleccions presidencials indirectes. El candidat oficialista proposat pels militars, Paulo Maluf, va perdre davant l'oposicionista Tancredo Neves. Es convertia així en el primer president no militar en més de vint anys. Neves, però, va morir abans de prendre possessió. Així, el vicepresident electe, José Sarney, va jurar el càrrec com a nou President del Brasil. Sota el seu govern, es redacta i promulga una nova Constitució (1988), que basteix l'estat de dret i la república presidencialista.
Històricament, fa part dels últims any del període conegut com la Guerra Freda, que va concloure després de les Revolucions de 1989 i el colapse de la Unió Soviètica l'any 1991.
El concepte Sisena República fa referència a la 6a Constitució promulgada des de la Proclamació de la República Brasilera de 1889:
| República | Període | Inici Període | Data Constitució |
| Primera República | República Velha | 1889 | 24 febrer 1891 |
| Segona República | Era Vargas | 1930 | 16 juliol 1934 |
| Tercera República | Era Vargas | 1937 | 10 novembre 1937 |
| Quarta República | República Populista | 1946 | 18 setembre 1946 |
| Cinquena República | Dictadura Militar | 1964 | 24 gener 1967 |
| Sisena República | Nova República | 1985 | 5 octubre 1988 |

## Referències

* ↑ «A 6ª República» (en portuguès brasiler). A história da Câmara dos Deputados. Câmara dos Deputados. Arxivat de l'original el 2022-10-31. [Consulta: 31 octubre 2022].
* ↑ «Nova República (1985-2009)» (en portuguès brasiler). Atlas Histórico do Brasil. Fundação Getúlio Vargas. Arxivat de l'original el 2022-10-31. [Consulta: 31 octubre 2022].
* ↑ Río, Andrés del «Dictadura, Democracia y Justicia Transicional en Brasil: Trayectoria y Legados del Supremo Tribunal Federal» (en castellà). Dados, 57, 2014-Oct-Dec, pàg. 1169–1201. Arxivat de l'original el 2022-10-31. DOI: 10.1590/00115258201436. ISSN: 0011-5258 [Consulta: 31 octubre 2022].
* ↑ Pang, Eul-Soo «Brazil's New Democracy». Current History, 82, 481, 1983, pàg. 54–89. Arxivat de l'original el 2022-10-31. ISSN: 0011-3530 [Consulta: 31 octubre 2022].
* ↑ Roett, Riordan; Tollefson, Scott D. «The Transition to Democracy in Brazil». Current History, 85, 507, 1986, pàg. 21–24. Arxivat de l'original el 2022-10-31. ISSN: 0011-3530 [Consulta: 31 octubre 2022].
* ↑ Segrillo, Angelo. Rússia e Brasil em transformação: uma breve história dos partidos russos e brasileiros na democratização política (en portuguès brasiler). 7Letras, 2005. ISBN 978-85-7577-175-4. Arxivat 2022-10-31 a Wayback Machine.
* ↑ Bignotto, Newton. O Brasil à Procura Da Democracia : Da Proclamação Da República Ao Século XXI (1889-2018), 2020. ISBN 978-65-86719-24-6. Arxivat 2024-05-20 a Wayback Machine.

## Vegeu també

* Història del Brasil
* Constitució brasilera de 1891
# Guillem IV d'Orange-Nassau

Guillem IV d'Orange (en neerlandès Willem IV Carel Hendrik Friso van Oranje-Nassau) va néixer a Ljouwert (Països Baixos) l'1 de setembre de 1711 i va morir a La Haia el 22 d'octubre de 1751. Era fill del príncep de Nassau-Dietz Joan Guillem d'Orange-Nassau (1687-1711) i de Maria Lluïsa de Hessen-Kassel (1688-1765).

## Biografia

El 1739, Guillem IV heretà els dominis que havia posseït la branca familiar dels Nassau-Dillenbourg, i el 1743 els que corresponien a la branca dels Nassau-Siegen. Va ser príncep de Nassau-Dietz, príncep d'Orange-Nassau de 1711 a 1751, Stadhouder de Frísia de 1711 a 1747, de Groningen de 1718 a 1747, de Gueldre i de Drenthe de 1722 a 1747, d'Holanda, de Zelande i d'Overijssel de 1747 a 1747, d'Utrecht de 1747 a 1747, i de les Províncies Unides de 1747 a 1751. La família deixà la residència de Ljouwert per instal·lar-se a La Haia.

## Matrimoni i fills

El 25 de març de 1734 es va casar a la capella reial del Palau de Saint James, a Londres, amb Anna de Hannover (1709-1759) filla del rei de la Gran Bretanya Jordi II (1683-1760) i de Carolina de Brandenburg-Ansbach (1683-1737). El matrimoni va tenir cinc fills:
* Príncep hereu nascut mort 1735
* Una filla nascuda morta (1736)
* Una filla nascuda morta (1739)
* Carolina d'Orange-Nassau (1743-1787), casada amb el príncep Carles Cristià de Nassau-Weilburg (1735-1788).
* Anna Maria d'Orange-Nassau (1746)
* Guillem V d'Orange-Nassau (1748-1806), casat amb la princesa Guillemina de Prússia (1751-1820).

## Referències

* ↑ Smith, Hannah. Georgian Monarchy: Politics and Culture, 1714-1760. Cambridge University Press, 2006, p. 46. ISBN 0521828767.

## Enllaços externs

* Llista dels descendents de la casa de Nassau-Weilburg (anglès)
# Lieja-Bastogne-Lieja 1993

La Lieja-Bastogne-Lieja 1993 fou la 79a edició de la clàssica ciclista Lieja-Bastogne-Lieja. La cursa es va disputar el diumenge 18 d'abril de 1993, sobre un recorregut de 261 km, i era la quarta prova de la Copa del Món de ciclisme de 1993.
El danès Rolf Sørensen (Carrera-Tassoni) s'imposà amb un segon d'avantatge per davant el suís Tony Rominger (CLAS-Cajastur) en l'arribada a Lieja. L'italià Maurizio Fondriest (Lampre-Polti) acabà en tercera posició, tot completant el podi.

## Classificació general

| | Ciclista | Equip | Temps |
| 1 | Rolf Sørensen (DEN) | Carrera-Tassoni | 7h 14' 08" |
| 2 | Tony Rominger (SUI) | CLAS-Cajastur | + 1" |
| 3 | Maurizio Fondriest (ITA) | Lampre-Polti | + 21" |
| 4 | Jan Nevens (BEL) | Lotto-Caloi | + 21" |
| 5 | Moreno Argentin (ITA) | Mecair-Ballan | + 37" |
| 6 | Claudio Chiappucci (ITA) | Carrera-Tassoni | + 1' 05" |
| 7 | Giorgio Furlan (ITA) | Ariostea | + 1' 05" |
| 8 | Viatxeslav Iekímov (RUS) | Novemail-Histor | + 1' 43" |
| 9 | Laurent Jalabert (FRA) | Once | + 1' 43" |
| 10 | Steven Rooks (NED) | Festina-Lotus | + 1' 43" |

## Referències

* 1 2 3 4 (italià) «79a edizione Liège-Bastogne-Liège (1993)». museociclismo.it. Arxivat de l'original el 2014-09-17. [Consulta: 24 abril 2013].

## Enllaços externs

* Web oficial (anglès) (francès)
# Rivière-du-Loup

Rivière-du-Loup (català: Riu del llop), abans coneguda com a Sainte-Patrice-de-Rivière-du-Loup, és una ciutat de la província de Quebec, Canadà. Està situada al comtat regional de Rivière-du-Loup i al seu torn, a la regió administrativa de Bas-Saint-Laurent. Forma part de les circumscripcions electorals de Rivière-du-Loup a nivell provincial i de Rivière-du-Loup−Montmagny a nivell federal.

## Geografia

Situada a la confluència del riu "du Loup" i del riu Sant Llorenç, la ciutat ocupa una situació d'encreuament entre Mont-real, la Gaspèsia, la Nova Brunswick, l'estat del Maine (Estats-Units), i la costat nord del riu Sant Llorenç. Aquesta localització fa que la ciutat està comunicada per un portuari important pel transport fluvial, pel ferrocarril - que va ser a l'origen de l'expansió de la ciutat al segle XIX- del mateix que per les autopistas 85 i 20 (transcanadenca). Un petit aeroport situat en el municipi veïna de La Notre-Dame-du-Portage comunica també la ciutat.
La ciutat està erigida sobre una sèrie d'altiplans que pugen des del riu Sant Llorenç fins a un altitud de 200 metres. Aquesta topografia d'escala explica la presència de diverses cascades escarpades sobre el riu du Loup, al centre de la ciutat. Aquestes cascades han estat explotades des del segle xix per la producció d'energia, la qual cosa ha permès la instal·lació de nombroses petites indústries. Avui encara, la ciutat segueix sent un dels principals centres industrials de la regió del Baix-Sant-Laurent.

## Demografia

Amb 19.447 habitants, Rivière-du-Loup és el centre administratiu d'un MRC (municipalité régionale de comté) comprenent 33.947 habitants (2008). La ciutat és també el centre d'una conca econòmica de prop de 90.000 habitants cobrint el territori dels MRC de Kamouraska, Témiscouata i des Basques. Rivière-du-Loup i Saint-Patrice-de-Rivière-du-Loup, avui fusionats, comptaven 17.210 habitants en 1991. La població del territori actual de la ciutat ha augmentat 13% en 20 anys.
| 1991 | 2006 | 2010 | 2011 |
| 17.210 | 18.586 | 19.192 | 19.447 |

## Economia

L'economia està basada en l'explotació de recursos naturals (boscos, energia hidroelèctrica), la fabricació, l'agricultura, i els serveis. En total, hi ha més d'un miler d'empreses situades en el territori de la ciutat. Entre aquestes empreses, 7,5% d'entri treballen al sector primari, 22,6% al sector secundari i 69,9% al sector terciari.

## Notes i referències

* ↑ Mamrot.gouv.qc.ca Arxivat 2014-10-08 a Wayback Machine. Directorio de municipalidades del Instituto de estadística de Quebec (en francés)
* ↑ Dirección général de elecciones de Quebec Arxivat 2018-03-03 a Wayback Machine. Municipalities, electoral divisions and administrative regions (en inglés)
* ↑ sfu.ca Riding by Riding Information (en inglés)
* ↑ Ministerio de Justicia de Canadá Annexe: Loi sur la révision des limites des circonscriptions électorales - Décret de représentation (en francés)
* ↑ «Chiffres de population et des logements» (en francès). Gouvernement du Canada. [Consulta: 13 juliol 2015].